Diari Oficial de la Generalitat Valenciana


Sumari del DOGV 7898, del 18-10-2016 (2016/7673)

Informació pública de la sol·licitud d'aprovació del projecte d'execució i declaració d'utilitat pública de la xarxa de distribució de gas natural amb mòdul de regasificació en el terme municipal de Viver. Expedient número CBREDE/2014/5/12.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7898

Data del DOGV
:   18-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7673


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'aprovació del projecte d'execució i declaració d'utilitat pública de la xarxa de distribució de gas natural amb mòdul de regasificació en el terme municipal de Viver. Expedient número CBREDE/2014/5/12. [2016/7673]  
Als efectes previstos en l'article 104, de la Llei 34/1998, de 7 d'octubre, del Sector d'Hidrocarburs, i en els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa, aprovació del projecte d'execució i declaració d'utilitat pública de la instal·lació de gas natural que es detalla a continuació:  
  
Peticionari: Gas Natural Cegas, SA, av. Balears, 69, 46736 València  
Documents que se sotmeten a informació pública:  
- Projecte de la xarxa de distribució de gas natural amb mòdul de regasificació  
- Relació individualitzada dels béns i drets  
Característiques de les instal·lacions:  
Instal·lació d'una planta de gas natural liquat i el ramal de connexió amb la xarxa de distribució per al subministrament de gas natural per al nucli urbà de Viver, amb les següents característiques:  
Descripció de les instal·lacions:  
- Dos tancs verticals d'emmagatzematge de GNL de 10 m³, instal·lacions de regasificació, recalfament, tall per baixa temperatura, equip de regulació i mesura, sistema d'odorització i sistemes auxiliars.  
  
- Canalització de gas natural en canonada MOP 0,4 polietilé PE100 sdr 17,6 i Ø110mm, amb una longitud de 145 metres, Ø 90mm, amb una longitud de 2.386 metres i Ø 63mm, amb una longitud de 1.547 metres, per a la connexió amb la xarxa de distribució prevista en Viver.  
Pressupost: 621.878,38 euros  
El projecte inclou plans parcel·laris i la relació concreta i individualitzada dels béns i drets afectats.  
  
El que es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en la Unitat Territorial d'Indústria i Energia de Castelló, carrer dels Cavallers, 8, de Castelló de la Plana (CP 12613), i presentar, per duplicat, en aquest centre les al·legacions que consideren oportunes en el termini de 20 dies a partir del següent al de la inserció d'aquest anunci.  
Transcorregut el termini esmentat sense realitzar al·legacions, es considerarà que estan conformes i perdran el dret al tràmit corresponent. Això, sense perjudici de la interposició dels recursos que pertoquen contra la resolució definitiva del procediment, en els terminis legal i reglamentàriament establits.  
  
Castelló de la Plana, 20 de setembre de 2016.- El cap del Servei Territorial d'Indústria i Energia: Gerardo Nebot García.